nb en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da de da da da da da da da da en da da da da da da zh da nb zh da nb zh da nb zh da id zh da da zh da es zh da nb zh da nb zh da de en da en da da sv da da fr en da de da da de fr da de nl da da da en da da da da da fr ceb en nl ceb fr de da da
Inspiration: 10 fantastiske altaner | ISABELLAS
30.04.2019 - Tekst: Redaktionen og Rikke Larsen. Foto: Kira Brandt.
Drømmer du om en altan med plads til bløde hyggekroge og afslapning eller måske en grøn oase med en overflod af planter? Se med her, hvor vi har samlet 10 fine altaner i alverdens størrelser og stilarter til inspiration.
Mange altaner har kun få kvadratmeter at gøre godt med, og det kan være svært at finde ud af, hvordan man skal indrette sit uderum, så der hverken mangler noget eller bliver overfyldt.
Vi har samlet 10 fine altaner, der alle er indrettet som hyggelige grønne oaser på hver deres måde. Se med nederst i artiklen, og find ud af, hvilken stil der passer til netop din stil og dine behov.
Se også: Sådan får du det bedste ud af din altan
3 hurtige tips til en hyggelig altan
#1: Tænk på vejret
Det er ikke lige meget, om dine planter står i sol, skygge eller blæst. Blæst trives de færreste planter i, og jo mindre sol, jo færre blomster vil der komme. Tænk også på sikkerheden, når du placerer dine planter højt oppe på en altan. Det er vigtigt, at potter og altankasser er gjort ordentligt fast, så de i rusk og storm ikke falder ned i hovedet på forbipasserende.
Find forskellige krukker, potter og kurve, du kan plante i. Det gør din altan spændende at se på. Du kan nemt finde gamle, billige fund på loppemarkeder og dba.dk. Sørg dog for, at farverne matcher nogenlunde, så udtrykket ikke bliver for spraglet, medmindre du foretrækekr ægte bohemelook.
Indretning af terrassen? Se med her!
#3: Husk at slappe af
Selvom pladsen på en altan ofte er sparsom, er det guld værd at lave en lille siddeplads med bløde puder, hvor man kan tage et hvil. Omgiver du pladsen med grønne planter, er det næsten som at være ude i naturen.
Mere inspiration til dit uderum: 12 hyggekroge til din have
Få inspiration til indretning af din altan i galleriet:
Det kan sagtens lade sig gøre at dyrke dine egne afgrøder, selvom kvadratmetrene er få. På denne bare 5kvm store altan er der gjort plads til både kål, æbler og krydderurter.
Foto: Tina Brok Hansen
Denne fine, lille altan er indrettet i fransk riviera-stil. Her spiller blomster og klatrende planter hovedrollen samtidigt med, at der god plads til afslapning og nydelse ved det lille cafébord.
Foto: Iben og Niels Ahlberg
To yndlingsstole er forvandlet til skønne udsigtspladser, mens resten af det store uderum er plantet til med en overflod af alt lige fra pelargonier og geranier til tomatplanter og krydderurter.
Foto: Tina Brok Hansen
Hvidmalede havemøbler, siv og klitgræs skaber hyggelig og afslappet stemning på denne smukke altan.
I dette grønne vildnis på tredje sal i København er der gjort plads til både blomster, jordbær og et  væld af grønne planter. Når mørket falder på oplyses den lille altan på hyggeligste vis af dekorative lyskæder og levende lys i lanterner.
Skab loungestemning ved at omdanne dine liggestole til en sofa, så der er plads til mange. Pynt også med masser af puder, så gæsterne får lyst til at slå sig ned. Et læsejl fungerer som rygstykke og skærmer for vinden.
Altanen her er kun ganske få kvm, men fremstår alligevel skøn og luftig, fordi den er indrettet med få, men nøje udvalgte planter og romantiske, gamle møbler med den helt rigtige patina.
På Frederiksberg er 10m2 blevet forvandlet til en sydlandsk oase med oliventræer, figentræer og smukke blomster.
Foto: Kristian Septimius Krogh
Er afslapning det primære formål med din altan, er det skønt med bløde sæder i altanens bedste solplet - og jo flere puder, jo bedre!
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik